གཞན་དུ་ན་ང་ཚོ་ཕ་མ་རྣམས་བྱ་བའི་བྲེལ་ཟིང་གི་དབང་གིས་ཁོམ་ལོང་ཅི་ཙམ་མེད་རུང་།བྱིས་པ་རྣམས་ཀྱིས་རང་གི་རྩོལ་བ་ལ་བརྟེན་ཏེ་རི་མོ་ཆུང་ཆུང་ཞིག་བྲིས་པའམ་རྩེད་ཆས་ཆུང་ངུ་ཞིག་སྒྲིག་བཟོ་བྱས་པ།ཡང་ན་འཐོར་ཞིག་གི་དངོས་པོ་ཞིག་ནུས་ཤུགས་བཏོན་ཏེ་ཡར་སྒྲུག་པའི་བྱ་སྤྱོད་དང་བྱས་འབྲས་ལ་ང་ཚོས་དེ་མ་ཐག་ཏུ་བསྟོད་པའི་མེ་ཏོག་གཏོར་དགོས་ཤིང་ཡི་རང་དང་བསྔགས་བརྗོད།བསྙེན་བཀུར་གྱི་ཚིག་འབྲུ་སྙན་མོ་ཕུལ་ཏེ་སྐུལ་ལྕག་གི་བསྔགས་ཚིག་ཡང་ཡང་བརྗོད་དགོས།ད་དུང་བྱམས་ལྡན་གྱི་ཕ་མས་མུ་མཐུད་དུ་བྱ་སྤྱོད་འདིའི་རིགས་རྒྱུན་སྐྱོང་དགོས་པའི་རེ་བ་བཏོན་ཏེ།མ་འོངས་པར་རང་གི་ཤ་ལས་ཆད་པའི་བུ་ཕྲུག་རྣམས་འཚོ་བའི་ཆ་རྐྱེན་བཟང་བའི་འོག་དང་སློབ་སྦྱོང་གི་ཁོར་ཡུག་ལེགས་པའི་མཐུན་རྐྱེན་འོག་ཏུ་ཡ་རབས་སྤྱོད་བཟང་ལ་ཕྱོགས་ཤིང་ཕ་མ་དང་དགེ་རྒན་གྱི་གསུང་ལ་ཡག་པོར་ཉན་ཏེ་གཡུར་ཟའི་འབྲས་བཟང་དང་རྒྱལ་ཁའི་དཔང་རྟགས་ཀྱིས་ཕ་མར་དྲིན་ལན་གཟོ་དགོས་པའི་ཁ་ཏ་བསླབ་བྱ་རྒྱུན་པར་གཏོང་རྒྱུ་ནི་འཇིག་རྟེན་སྟེང་གི་ཕ་མ་རྣམས་ཀྱིས་ཅིས་ཀྱང་བསྒྲུབ་དགོས་པའི་བྱོལ་མེད་ཀྱི་འོས་འགན་དང་འགན་འཁྲི་ཡིན་ནོ།།